‘Stryd teen misdaad verskerp,’ sê ministerArgieffoto “Ons het die stryd teen misdaad verskerp om ons swaar verdiende grondwetlike regte te beskerm en ŉ samelewing te bou waar mense veilig voel en is,” het Radebe in ŉ toespraak gesê. “In die algemeen oor die afgelope nege jaar, 2004/5 tot 2012/3, het voorvalle van misdaad afgeneem in vergelyking met die toename in bevolkingsgetalle.” Radebe sê moord het met 27,2% afgeneem oor die afgelope nege jaar met ŉ verdere afname van 16,6% in die afgelope vier jaar. “Die afname in misdaadvlakke kan toegeskryf word aan ŉ toename in sigbare polisiëring en misdaadbestrydingsinisiatiewe, wat deel vorm van die Nasionale Misdaadvoorkomingstrategie.” Radebe sê ŉ verbetering in ondersoeke, skuldigbevindings en die oplegging van strawwer vonnisse het bygedra. Hy sê 12 104 mense is die afgelope vyf jaar tot tussen 15 en 20 jaar tronkstraf gevonnis, 9 438 tot meer as 20 jaar en 12 443 is tot lewenslange tronkstraf gevonnis. Radebe sê talle opnames toon dat mense begin veiliger voel.